BAY ออกหุ้นกู้รวมมูลค่ารวมไม่เกิน 1.5 หมื่นลบ. ขายผู้ลงทุนสถาบัน-รายใหญ่
BAY ออกหุ้นกู้ 2 ชุดรวมมูลค่ารวมไม่เกิน 1.5 หมื่นลบ. โดยชุดที่ 1 อายุ 2 ปี ดบ. 2% ชุดที่ 2 อายุ 3 ปี ดบ. 2.25% ขายผู้ลงทุนสถาบัน และ/หรือ ผู้ลงทุนรายใหญ่ 28-29 ก.ย.58 
22 ก.ย. 2558

ธนาคารกรุงศรีอยุธยา จำกัด (มหาชน) หรือ BAY ระบุว่า บริษัทได้ยื่นแบบแสดงรายการการเสนอขายหุ้นกู้ของธนาคาร มูลค่ารวมไม่เกิน 15,000 ล้านบาท เสนอขาย 2 ชุดให้แก่ผู้ลงทุนสถาบัน และ/หรือ ผู้ลงทุนรายใหญ่ เปิดจองซื้อวันที่ 28-29 ก.ย.58 โดยมีธนาคารกรุงศรีอยุธยา เป็นผู้จัดการการจัดจำหน่าย
ชุดที่ 1 เสนอขายมูลค่าไม่เกิน 5,000 ล้านบาท และมีหุ้นกู้สำรองสำหรับายเพิ่มเติมอีกไม่เกิน 3,000 ล้านบาท อายุ 2 ปี ครบกำหนดไถ่ถอนปีพ.ศ.60 อัตราดอกเบี้ยคงที่ร้อยละ 2.00 ต่อปี
ชุดที่ 2 เสนอขายไม่เกิน 5,000 ล้านบาท และมีหุ้นกู้สำรองไม่เกิน 2,000 ล้านบาท อายุ 3 ปี ครบกำหนดไถ่ถอนปี พ.ศ. 61 อัตราดอกเบี้ยร้อยละ 2.25 ต่อปี
สำหรับอันดับความน่าเชื่อถือของหุ้นกู้ “AAA” แนวโน้มอันดับความน่าเชื่อถือมีเสถียรภาพ โดยบริษัท ฟิทช์ เรทติ้งส์ (ประเทศไทย) จำกัด